**Εγγραφές Αλλοδαπών-Αλλογενών φοιτητών (αποφοίτων λυκείων εκτός Ε.Ε.)**

**ακ. έτους 2021-2022**

Οι εγγραφές των πρωτοετών **Αλλοδαπών-Αλλογενών φοιτητών** του ακ. έτους 2021-2022 θα πραγματοποιηθούν από Πέμπτη 23-9-2021 έως Πέμπτη 30-9-2021.

Οι επιτυχόντες αυτής της κατηγορίας οφείλουν να καταθέσουν αυτοπροσώπως ή με άλλο εξουσιοδοτημένο πρόσωπο στη Γραμματεία του Τμήματος αίτηση συνοδευόμενη από τα δικαιολογητικά για έλεγχο, προκειμένου να εγκριθεί και να ολοκληρωθεί η εγγραφή τους. Εναλλακτικά, λόγω των ειδικών συνθηκών που έχουν προκύψει από την πανδημία του COVID-19, μπορεί να γίνει αποστολή της αίτησης και των δικαιολογητικών με ταχυδρομική συστημένη επιστολή και απόδειξη παραλαβής.

Τα δικαιολογητικά που απαιτούνται είναι τα εξής:

* Φωτοαντίγραφο πιστού αντιγράφου τίτλου απόλυσης δευτεροβάθμιας εκπαίδευσης, συνοδευόμενο από φωτοαντίγραφο επίσημης μετάφρασής του στην ελληνική γλώσσα αν πρόκειτα για απολυτήριο ξένου σχολείου που λειτουργεί στο εξωτερικό. Ο απολυτήριος τίτλος θα πρέπει να φέρει είτε επισημείωση της Σφραγίδας της Χάγης (Apostille) για τις χώρες που έχουν προσχωρήσει στην εν λόγω Σύμβαση όπως αναφέρεται στο παράρτημα Επικυρώσεις, είτε Προξενική Θεώρηση για τις λοιπές χώρες.
* Δύο (2) μικρού μεγέθους φωτογραφίες του υποψηφίου
* Ευκρινές φωτοαντίγραφο διαβατηρίου ή άλλου επίσημου εγγράφου με φωτογραφία που να πιστοποιεί την ταυτότητα του υποψηφίου ή της άδειας παραμονής αν ο υποψήφιος διαμένει στην Ελλάδα.
* Υπεύθυνη Δήλωση (δίδεται από τη Γραμματεία)
* Αποφοιτήριο ή Πιστοποιητικό διαγραφής (σε περίπτωση προηγούμενης εγγραφής του φοιτητή/τριας σε άλλο Τμήμα)
* Βεβαίωση αντιστοιχίας ξένων τίτλων Γενικής Δευτεροβάθμιας Εκπαίδευσης ξένων σχολείων που λειτουργούν στο εξωτερικό ή στο εσωτερικό από τη Διεύθυνση Παιδείας Ομογενών, Διαπολιτισμικής Εκπαίδευσης, Ευρωπαϊκών και Μειονοτικών Σχολείων του Υπουργείου Παιδείας, Έρευνας και Θρησκευμάτων ή από τις Διευθύνσεις Δευτεροβάθμιας Εκπαίδευσης της ημεδαπής ή από τους Συντονιστές Εκπαίδευσης των Ελληνικών διπλωματικών και προξενικών αρχών του εξωτερικού καθώς και βεβαίωση αναγωγής βαθμολογίας σε περίπτωση που ο βαθμός δεν είναι στην εικοσάβαθμη κλίμακα.
* Βεβαίωση της αρμόδιας εκπαιδευτικής ή διπλωματικής αρχής της οικείας χώρας από την οποία να προκύπτει ότι ο τίτλος που κατέχει ο υποψήφιος του παρέχει τη δυνατότητα εισαγωγής στα Πανεπιστήμια της χώρας αυτής με προξενική θεώρηση ή σφραγίδα της Χάγης. (Δεν απαιτείται για αποφοίτους ελληνικού σχολείου που εδρεύει στην αλλοδαπή).
* Βεβαίωση της αρμόδιας εκπαιδευτικής ή διπλωματικής αρχής της οικείας χώρας, από την οποία να προκύπτει η χώρα, το πρόγραμμα σπουδών της οποίας ακολουθεί το σχολείο αποφοίτησης του υποψηφίου με προξενική θεώρηση ή σφραγίδα της Χάγης. (Δεν απαιτείται για αποφοίτους ελληνικού σχολείου που εδρεύει στην αλλοδαπή).
* Βεβαίωση της αρμόδιας εκπαιδευτικής ή διπλωματικής αρχής της οικείας χώρας από την οποία να προκύπτει ότι ο υποψήφιος έχει φοιτήσει με πλήρη φοίτηση τις δύο τελευταίες τάξεις του Λυκείου ή του αντίστοιχου σχολείου στη χώρα αποφοίτησής του, δηλαδή ο μαθητής να έχει παρακολουθήσει τα οικεία μαθήματα από την έναρξη του διδακτικού έτους και καθ’ όλη τη διάρκειά του.
* Βεβαίωση της αρμόδιας αρχής της οικείας χώρας που να δείχνει την καταγωγή του υποψηφίου και των γονέων του με προξενική θεώρηση ή σφραγίδα της Χάγης. (Να προκύπτει σαφώς ότι κανένας εκ των γονέων δεν έχει ελληνική καταγωγή.)
* Υπεύθυνη δήλωση ότι ο υποψήφιος :

**i.** δεν είναι απόφοιτος ελληνικού σχολείου που λειτουργεί στην Ελλάδα

**ii.** δεν είναι κάτοχος πτυχίου σχολής ή τμήματος της Τριτοβάθμιας Εκπαίδευσης της Ελλάδας και

**iii.** δεν έχει εισαχθεί σε σχολή ή τμήμα της Ανώτατης Εκπ/σης της Ελλάδας το έτος 2018 ή προγενέστερα.

**iv.** δεν έχει αποκτήσει δια αλληλογραφίας τίτλο Δευτεροβάθμιας Εκπαίδευσης του εξωτερικού

**v.** έχει τα δικαιολογητικά που απαιτούνται για την ένταξή του στην ειδική κατηγορία όπου υπάγεται και θα τα προσκομίσει για την εγγραφή του στη Γραμματεία της Σχολής ή Τμήματος της εισαγωγής του.

 **vi**. Δεν έχει κάνει μηχανογραφικό με την κατηγορία Ελλήνων του Εξωτερικού για εισαγωγή στην Τριτοβάθμια εκπαίδευση για το ακαδημαϊκό έτος 2021-2022.

(Σημειώνεται ότι οι υποψήφιοι έχουν υποβάλει την ανωτέρω υπεύθυνη δήλωση μαζί με το ηλεκτρονικό Μηχανογραφικό Δελτίο στην αρμόδια Επιτροπή Συγκέντρωσης και Ελέγχου Αιτήσεων Συμμετοχής και Μηχανογραφικών Δελτίων αλλοδαπών-αλλογενών αποφοίτων λυκείων εκτός Ε.Ε. και αλλοδαπών-αλλογενών αποφοίτων λυκείων ή αντίστοιχων σχολείων κρατών – μελών της Ε.Ε., την οποία καταθέτουν και στη γραμματεία ή συμπληρώνουν εκ νέου.)

* Προϋπόθεση για την εγγραφή των επιτυχόντων εκτός των ανωτέρω είναι η γνώση της ελληνικής γλώσσας. Αυτό αποδεικνύεται με βεβαίωση επιπέδου Β2 που υποβάλλεται με τα δικαιολογητικά εγγραφής στη Γραμματεία του Τμήματος εισαγωγής.

 Από τη Γραμματεία του Τμήματος

 23 Σεπτεμβρίου 2021